में दो ग्राह् खाद्धे ते दफ्तरै गी द्रौड़ी गेआ। दफ्तरा च बी उऐ चुप्प ही। सारे बाबू मेरे पासै बिटर-बिटर दिक्खन पर कूऐ कोई नेईं । आखो में मनुक्ख नेईं कोई जनौर होआं। में फी इक बारी उन्दे पासै दिक्खेआ ते मिगी उन्दे मूहैं उप्पर बी बड्डे-बड्डे अक्खरें च उऐ गल्ल लखोई दी लब्भी। मेरा सिर फिरन जन लगा। रोहै कन्ने मेरा सारा पिंडा कम्बा करदा हा। "इत्थें कुन मरी गेआ ऐ ?" में इक बाबू दे कोल जाइयै जोरै कन्ने करलाया।